เงินบาทเปิด 31.43/45 บาท
ธนาคารซีไอเอ็มบีไทย รายงาน เงินบาทเปิด 31.43/45 แข็งค่าตามภูมิภาค หลังคลายกังวลปัญหาเศรษฐกิจ
4 ก.ค. 2555

ธนาคารซีไอเอ็มบีไทย รายงาน เงินบาทเปิด 31.43/45 แข็งค่าตามภูมิภาค หลังคลายกังวลปัญหาเศรษฐกิจ
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.43/45 บาท/ดอลลาร์ แข็งค่าขึ้นจากวานนี้ ตามทิศทางค่าเงินสกุลอื่นๆในภูมิภาค 
"Asian Currency แข็งค่าทุกตัว จากการที่ตลาดมีความมั่นใจในเศรษฐกิจโลกมากขึ้น และมีการไปลงทุนในสินทรัพย์เสี่ยง ส่งผลให้เงินบาทแข็งค่าตามไปด้วย" นักบริหารเงิน กล่าว
โดยความเคลื่อนไหวของค่าเงินสกุลหลักต่างประเทศช่วงเช้านี้ ล่าสุดเงินเยนอยู่ที่ระดับ 79.62/64 เยน/ดอลลาร์ ส่วนเงินยูโรอยู่ที่ระดับ 1.2597/2598 ดอลลาร์/ยูโร
นักบริหารเงิน คาดว่า แนวโน้มเงินบาทยังมีทิศทางที่แข็งค่าต่อ มองกรอบไว้ที่ 31.40-31.50 บาท/ดอลลาร์
"แต่ไม่แน่ใจว่าจะหลุด 31.40 หรือเปล่า ถ้าหลุดก็คงไปทดสอบ 31.30 แต่ถ้าไม่หลุดก็น่าจะเคลื่อนไหวในกรอบ 31.40-31.50"นักบริหารเงิน กล่าว